ИЗВЕШТАЈ О РАДУ ПЕДАГОГА ШКОЛЕ

Прво полугодиште

Педагог школе је обављао своје послове и радне задатке према важећем Правилнику о програму свих облика рада стручних сарадника, као и планом рада педагога школе за школску 2021/ 2022. годину по одређеним областима.

ПЛАНИРАЊЕ И ПРОГРАМИРАЊЕ ОБРАЗОВНО-ВАСПИТНОГ РАДА

Педагог школе је учествовао у изради Годишњег план рада школе, Анекса Годишњег плана рада школе. Редовно је припремао своје оперативне планове. Као координатор Тима за самовредновање рада школе планирао са својим сарадницима начин и поступак процеса самовредновања одабраних области у текућој школској години. У сарадњи са психологом школе учестовао у изради индивидуалног образовног плана за ученике. Спроводио је истраживања у циљу остваривања боље сарадње родитеља ученика и школе. Педагог школе је пружао помоћ васпитачима у развијању програма „Година узлета“. Током првог полугодишта педагог је, заједно за одељењским старешинама и родитељима ученика, остварио сарадњу са Инерресорном комисијом у циљу пружања подршке ученица који раде по индивидуалном плану. Пружана је помоћ наставницима од стране педагога у изреди планова допунске наставе, додатног рада и секција. Педагог школе је координатор електронског дневник „Есдневник“ у школи.

ПРАЋЕЊЕ И ВРЕДНОВАЊЕ ОБРАЗОВНО-ВАСПИТНОГ РАДА

Педагог је у току првог полугодишта пратио и вршио анализу часова редовне наставе, Праћена је и активност васпитача у припремној предшколској групи. Такође је пратио анализу успеха и дисциплине ученика на крају првог класификационих периодима и давао мера за њихово побољшање. Примењивао инструменте за вредновање области Настава и учење и Програмирање, планирање и извештавање. Учествовао о раду комисије за проверу савладаности програма увођења у посао и сачинио извештај комисије. Пратио је примену мере индивидуализације и индивидуалног образовног плана. Вођење евиденције и праћење ученика који су остварили успех на такмичењима.

РАД СА ВАСПИТАЧИМА, ОДНОСНО НАСТАВНИЦИМА

Пружана је помоћ васпитачима и наставницима на конкретизовању и операционализовању циљева, исхода и задатака васпитно–образовног, односно образовно-васпитног рада. Праћење начина вођења педагошке документације васпитача и наставника (дневник образовно-васпитног рад, матичне књиге, годишњи и оперативни планови, педагошке свеске, записници). Пружање помоћи одељенским старешинама у решавању васпитних проблема у одељењу и вођењу евиденције. Сарадња са наставницима након реализоване посете часовима у циљу унапређивања образовно- васпитног рада. Пружање помоћи васпитачима, односно наставницима у осмишљавању рада са децом, односно ученицима којима је потребна додатна подршка. Пружање помоћи приправницима у процесу увођења у посао, као и у припреми полагања испита за лиценцу (дневник приправника, евиденција ментора, извештаји комисије). Пратио и вредновао је часове за проверу остварености програма увођења у посао приправника. Педагог школе је иницирао и пружио стручну помоћи наставницима у коришћењу различитих метода, техника и инструмената оцењивања ученика, нарочито наставницима разредне наставе првог разреда. Подстицао и упутио наставнике на унапређивање међупредметне компетенције код ученика Одговоран однос према здрављу.

РАД СА ДЕЦОМ, ОДНОСНО УЧЕНИЦИМА

Током ове школске године педагог се бавио идентификацијом и саветодавним радом на отклањању педагошких узрока проблема у учењу и понашању (индивидуални и групни разговори). Пратио и пружао помоћ при адаптацији новопридошлих ученика и ученика првог разреда. Учествовао у изради педагошког профила ученика, којима је потребна додатна подршка у учењу.

РАД СА РОДИТЕЉИМА

Педагог школе је кроз саветодавни рад пружао подршку родитељима, старатељима у раду са децом, односно ученицима са тешкоћама у учењу, проблемима у понашању, проблемима у развоју. Родитељи и старатељи ученика су упознати од стране педагога о њиховим правима и обавезама према деци и установи у складу са важећим законима, конвенцијама, протоколима о заштити деце, односно ученика од занемаривања и злостављања и другим документима од значаја за правилан развој деце, односно ученика у циљу представљања корака и начина поступања установе . Прикупљени су и подаци о ученицима који од стране њихових родитеља. (здравственом стању, основи подаци, интересовања, социјалном статусу породице). Остварио је сарадњу са Саветом родитеља..

РАД СА ДИРЕКТОРОМ И ПСИХОЛОГОМ ШКОЛЕ

Остварена је сарадња са директором и психологом школе у истраживању постојеће васпитно-образовне, односно образовно-васпитне праксе и специфичних проблема и потреба установе и предлагање мера за унапређење.. Тимским радом директора, педагога и психолога пружан је подстицај за даљи професионални развој наставника. Остварена је сарадња са директором и психологом на заједничком планирању активности, изради стратешких докумената установе, анализа и извештаја о раду школе. Заједничким консултацијама и разговорима дати су одговори на питања жалби родитеља и ученика.

РАД У СТРУЧНИМ ОРГАНИМА И ТИМОВИМА

Педагог је активно учествовао у раду Наставничког већа,. (давањем саопштења, информисањем о резултатима обављених анализа), као и и раду тимова, актива, (Координатор тима за самовредновање, стручни актив за развој школског програма, стручни актив за развојно планирање, тим за заштиту од дискриминација, насиља, злостављања и занемаривања), педагошког колегијума .

САРАДЊА СА НАДЛЕЖНИМ УСТАНОВАМА, ОРГАНИЗАЦИЈАМА, УДРУЖЕЊИМА И ЈЕДИНИЦАМА ЛОКАЛНЕ САМОУПРАВЕ

Током првог полугодишта остварена је сарадња са представницима Републичког заводом за статистику, МУП-а., Општине Нишка Бања.

ВОЂЕЊЕ ДОКУМЕНТАЦИЈЕ, ПРИПРЕМА ЗА РАД И СТРУЧНО УСАВРШАВАЊЕ

Педагог школе је редовно водио евиденцију о свом раду кроз дневник рада педагога. Вођена је евиденција о посећеним часовима према плану посете часовима (образац за праћење часова). Прикупљани су подаци о ученицима и сврставани у њихове досијеје. Припремао се за послове предвиђене годишњим програмом и оперативним плановима рада педагога. Стручно усавршавање је остварено кроз обуке семинаре, стручну литературу, сарадњом са Подружницом педагога Нишавског округа.

Педагог школе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мирјана Павићевић